google/wiki40b huggingface dataset:
Christian Thomasius

Liv og virke

Christian Thomasius var sønn av filosofen Jakob Thomasius, som blant annet var rektor ved Universitetet i Leipzig. Christian studerte først filosofi ved Universitetet i Leipzig, og ble uteksaminert som magister 25. januar 1672. En forelesning av faren over Hugo Grotius' De jure belli ac pacis («Om krigens og fredens rett») og Samuel von Pufendorfs De jure naturae et gentium libri octo («Åtte bøker om natur og folkerett») inspirerte ham til å forsøke seg på rettsvitenskap, og fra vinteren 1675 studerte han ved Universität Viadrina i Frankfurt. Etter uteksaminering i 1679 gav han jusforelesninger ved Viadrina.
Thomasius' kontroversielle standpunkter skaffet ham en rekke motstandere. Kong Christian V av Danmark og Norge anklaget ham for høyforræderi, og han måtte forsvare seg mot beskyldninger om ateisme. Situasjonen eskalerte da Thomasius forsøkte å øve påvirkning på hoffets politikk ved å argumentere for at ekteskap mellom kalvinister og lutheranere burde tillates, og dermed tok standpunkt mot Kurfyrstedømmet Sachsens ekteskapslover. På grunn av dette og andre kontroversielle standpunkt, eksempelvis mente Thomasius at bigami var naturrettslig tillatt, ble han rammet av undervisnings- og publiseringsforbud i Kurfyrstedømmet Sachsen. Det ble utstedt arrestordre på ham, men han klarte å komme seg ut av Sachsen og til Berlin.
I Berlin tilbød kurfyrst Fredrik III, den senere Fredrik I av Preussen, ham en frihavn i Halle i Markgrevskapet Brandenburg med tillatelse til å undervise og lønn på 500 thaler. I Halle ble Thomasius en av grunnleggerne av det juridiske fakultetet ved  Friedrichs-Universität Halle, jusprofessor og fra 1710 universitetsrektor. Han var en av universitetets mest avholdte lærere og en av sin tids mest innflytelsesrike skribenter. I 1709 ble han opptatt i geheimerådet.
Komponisten Georg Friedrich Händel ble immatrikulert ved universitetet i Halle i den hensikt å studere jus med Christian Thomasius, men avbrøt snart studiene til fordel for musikk-karrieren.
Mimocalothyrza

Utseende

Middelsstore, brune eller brunsvarte trebukker med store, lyse flekker. Dekkvingene har markerte "skuldre" og er parallellsidige.

Levevis

Som de fleste andre trebukker borer larvene i ved.

Utbredelse

Én av artene lever i Øst-Afrika og én i Vest-Afrika.
Bayuquan

Bayuquan (kinesisk: 鲅鱼圈区) er et bydistrikt i byprefekturet Yingkou i den kinesiske provinsen Liaoning.
Det har et areal på 268 km² og teller 343 000 innbyggere (20|0).

Jernbane

Hada-banen, en høyhastighetsbane åpnet i 2012, går gjennom området fra Harbin til Dalian.
«Anlegget»

«Anlegget» er et gammelt veiparti i Øksnes kommune i Nordland. Veien krysser den grunne Strengelvågfjorden mellom Strengelvåg og Klo, og var opprinnelig en del av fylkesvei 935. Veien ble bygd i perioden 1928–1934, og består av ei murt steinfylling og ei kort bru på 24 meter. Etter at veien ble delvis omlagt i 1970, er en parsell fremdeles i bruk som en del av dagens fylkesvei, mens en ca. 700 meter lang parsell ble stående ubrukt. Den gamle veiparsellen ble restaurert i 1996–1997, og brua ble gjenoppbygd etter gamle tegninger.
Den gamle veiparselen er foreslått vernet i Nasjonal verneplan for veger, bruer og vegrelaterte kulturminner.
Den øvre xiajiadiankulturen

Den øvre xiajiadiankulturen (tradisjonell kinesisk: 夏家店上層文化, forenklet kinesisk: 夏家店上层文化, pinyin: Xià jiā diàn shàngcéng wénhuà) (omkring 1000-600 f.Kr.) var en arkeologisk kultur i bronsealderens nordøstlige Kina som utgikk fra bronsetradisjonen på de eurasiske steppene.
Daramus

Utseende

Middelsstore, blanke, brune eller svarte trebukker. Antennene er litt sagtakkede og kortere enn kroppen. Pronotum har rundede sider, dekkvingene er parallellsidige med omtrent rettvinklede "skuldre".

Utbredelse

Slekten er vidt utbredt i Afrika, men mangler i de sentrale områdene. Den finnes også i Oman og Jemen.
Stillehavslekene 1979

Stillehavslekene 1979. Lekene, South Pacific Games i 1979 var de sjette Stillehavslekene. De tretten første lekene (1963-2007) het South Pacific Games) fra 2011 het de Pacific Games.
Lekene i 1979 ble arrangert i Suva på Fiji i perioden 28. august til 8. september 1979. Det var andre gangen som lekene ble arrangert i Suva på Fiji, de var arrangør av de første stillhavslekene i 1963. Det var 2 672 utøvere fra atten nasjoner som deltok i atten sporter. Ny-Caledonia ble beste nasjon med 33 gullmedaljer foran Fransk Polynesia med 31.
Neil Flynn

Biografi

Selv om Neil var født i Chicago, vokste han opp i Waukegan og gikk på high school der. Allerede da var han aktiv som skuespiller, og sammen med Mike Shklair vant han «Humorous Duet Acting». Han studerte ved Bradley University i Peoria, deretter flyttet han til Chicago for å prøve seg som skuespiller. Her var han med i ulike teatergrupper både i klassiske roller og i teatersport. 
Selv om rollen i Scrubs har vært Flynns mest synlige, har han hatt små roller i en rekke forskjellige TV-show og filmer, blant andre Drew Carey Show, Seinfeld, That 70's Show, Baby's Day Out, CSI, My Boys og Smallville. Han spilte også politikonstabel i filmen The Fugitive fra 1993. Denne rollen ble brukt i et subplot i en episode av Scrubs hvor J.D. (Zach Braff) legger merke til Flynns rollefigur i filmen. I 2008 spilte han igjen med Harrison Ford da i rollen som den mystiske FBI-agenten Smith i Indiana Jones and the Kingdom of the Crystal Skull.
Sol om natten

Sol om natten er et musikkalbum med Kate Gulbrandsen, utgitt i 1991.
Grundtvigianismen

Grundtvigianismen er en kirkelig retning og folkelig kulturbevegelse som oppstod i Danmark på 1800-tallet basert på tankene til Nikolai Frederik Severin Grundtvig. De mest kjente norske grundtvigianerne var Wilhelm Andreas Wexels, Ole Vig, Herman Anker og Olaus Arvesen.
I Norge ble grundtvigianismen først og fremst en pedagogisk retning, grunnlaget for folkehøyskolene. Noregs Ungdomslag var også sterkt inspirert av grundtvigianismen. Viktige elementer var det levende ordet i form av forelesninger, morsmål (nynorsk) og fedrelandskjærlighet og en frilynt kristendom.
Alasmidonta robusta

Utbredelse

Arten fantes i Nord-Carolina og Sør-Carolina i USA, men regnes nå som utryddet i disse statene.
Slaraffenland

Slaraffenland (på tysk Schlaraffenland), engelsk Cockaigne og fransk Cocagne), er et fantasifullt fabelland kjent fra flere fortellinger. Der lever menneskene i behagelig lediggang og får alt de vil ha uten å jobbe. Opprinnelig kunne Slaraffenland betegne forskjellige oppdiktede fantasiriker, men ble i løpet av seinmiddelalderen utelukkende brukt om et overdådig lykkeland eller overflodssamfunn der det blant annet vokste pølser på gjerdene og fløy ferdig stekte duer inn i munnen på menneskene.

Slaraffenland

Ordet slaraffenland kommer fra det tyske Schlaraffenland som er dannet av ordet Schlaraffe eller Slur-affe, «lat ape», det vil si «dagdriver» eller «lat person som lever rikt og godt».
Forestillingene om Slaraffenland oppstod i middelalderen, antakelig på bakgrunn av oldtidas myter om det tapte paradis og den sorgløse Gullalderen, den tidligste av de fire verdensaldrene. Begrepet Slaraffenland er imidlertid første gang kjent fra 1494 der det blir brukt som en parodi på paradiset i et verk av Sebastian Brant, seinere også i et dikt av Hans Sachs. I 1694 utgav satirikeren Johann Andreas Schnebelin boka Erklärung der Wunderseltzamen Land-Charten UTOPIAE («Forklaring til de vidunderlige landkartene over Utopia») der han blant annet beskrev Slaraffenland og også gjenga et detaljert fantasikart over landet. Allerede samme år kopierte den legendariske kartografen Johann Baptist Homann kartet fra Schlarraffenland og gjenga det i sin kartbok over virkelige land og riker. Kartet kom også med i seinere utgaver fram til 1750. Slaraffenland beskrives siden blant annet i Eventyret om Slaraffenland (Das Märchen vom Schlaraffenland) fra samlingen Brødrene Grimms eventyr som kom ut første gang i 1812.

Cockaigne

I Frankrike, Storbritannia og andre land har Slaraffenland vært kjent som Cockaigne. Navnet, som også kan skrives Cocaigne, Cokaygne, Cockayne, Cocagne, Coquaigne og liknende, eller kalles Land of Cockaigne, er kommet via fransk fra det italienske Cocagna og det latinske coquere, som betyr «koking» og «matlaging». Cockaigne skulle dermed omtrent bety «Kakenes land». Her rant det elver av vin, husene var bygd av kaker og brunt sukker, gatene var brolagt med bakverk og i butikkene var varene gratis. Stekte gjess og fugler gikk omkring og bød seg fram, og smørstekte lerker falt fra himmelen som manna. I en fransk fabel fra 1200-tallet blir Cockaigne framstilt som en parodi på det mytiske Avalon. Det engelske diktet The Land of Cockaygne fra 1200-tallet er en satire over klosterlivet. Navnet har dessuten spøkefullt vært brukt om London og også de rike i Paris. Ordet har ofte feilaktig blitt forvekslet med Cockney.

Liknende lykkeland

Det finnes i tillegg en mengde tilsvarende mer eller mindre fantasifulle lykkeland i mytologi, folketro og -diktning, deriblant Eldorado, Utopia, Hy Brasil, Pomona, Venusberg, Lubberland, Big Rock Candy Mountains og Poor Mans Heaven.
Konsentrasjonsleir

Konsentrasjonsleir er en leir for samling av bestemte grupper av personer, for eksempel opposisjonelle eller etniske grupper. Noen konsentrasjonsleirer er bygget for utryddelse av de internerte, eller som slaveleire, mens hensikten med andre kan være kun internering. Begrepet brukes mest i forbindelse med leire hvor de internerte er sivile som holdes fanget uten lov eller dom.

Bakgrunn

Det var britene som oppfant begrepet konsentrasjonsleir under boerkrigen i Sør-Afrika. Titusener av boere og deres svarte landarbeidere ble sperret inne i leire hvor de døde av sult, tørst og sykdommer. Britenes hensikt med interneringen var å kvele boernes geriljakrig ved å sperre sivilbefolkningen inne. Disse leirene fikk stor mediedekning og fikk sterk kritikk internasjonalt.
I det tyvende århundre ble konsentrasjonsleirer tatt i bruk i stor skala først av Sovjetunionen, som med sitt nettverk av GULag-leirer hadde historiens mest omfattende konsentrasjonsleirsystem. De sovjetiske leirene var også forbilde for de senere konsentrasjonsleirene som det nasjonalsosialistiske regimet i Tyskland opprettet. De tyske nazistene var på 1930-tallet på studietur i Sovjetunionen for å undersøke konsentrasjonsleirsystemet der.
I perioden 1933–1945 opprettet Tyskland 22 leirer med betegnelsen «Konzentrationslager». Under okkupasjonen ble norske statsborgere deportert til 14 av disse. Hver leir hadde en rekke utekommandoeer, hver av dem en leir i seg selv. De 14 nevnte, hadde alene ca 870 utekommandoer.
I både de sovjetiske og tyske leirene døde flere millioner mennesker. Derfor assosieres ordet «konsentrasjonsleir» i dag av mange med de sovjetiske eller tyske leirene, selv om begrepet konsentrasjonsleir strengt tatt kun betyr en leir hvor sivile interneres. Konsentrasjonsleir er ikke det samme som tilintetgjørelsesleir, der nazistene hadde som mål å avlive mennesker så effektivt som mulig.
I Nord-Korea drives seks konsentrasjonsleirer under navnet Kwalliso, trolig med mellom 150 000 og 200 000 fanger. Mange av disse er familiene til de som er anklaget for forbrytelser i tre generasjoner, uten mulighet for å bli satt fri.
Den Nationale Scene

Historie

Teatret ble startet i 1876 i det samme Komediehuset på Engen hvor Ole Bull sin tid hadde drevet Det norske Theater. Siden 1993 har Den Nationale Scene hatt status som nasjonalt teater. Dagens teatersjef er  Agnete Haaland.
Av økonomiske grunner lå det et brudd i Bergens faste teatervirksomhet på mer enn 12 år, men det skulle på nytt vise seg at det ble utdannet skuespillere i Bergen som senere skulle få nasjonal stjernestatus. Blant disse var Fredrikke Nielsen, Fredrik Garmann og Johanne Dybwad, som trolig er den som rager høyest av dem alle i anseelse.

Teaterbygningen

I 1909 flyttet Den Nationale Scene inn i teaterbygningen på Engen. Den nåværende teaterbygningen er tegnet av Einar Oscar Schou, og åpnet 19. februar 1909 med forestillingen Erasmus Montanus av Ludvig Holberg.  Kong Haakon var blant publikum. I dag blir teatret regnet som et av Norges fremste eksempler på monumentalbygninger i jugendstil. Samtidig ble Teaterparken anlagt. Gjennom årene har bygningen gjennomgått store forandringer, påbygging, ombygging, restaurering og sceneteknisk modernisering. Teaterhuset ble i 1993 fredet av Riksantikvaren. I 2001 ble salongen til hovedscenen tilbakeført til samme stil som da teatret sto ferdig.
Run All Night

Handling

Gangsteren og leiemorderen Jimmy Conlon har én natt på å bestemme seg for hvor lojaliteten hans ligger: Hos sønnen Mike, som han ikke har hatt kontakt med på årevis og som nå er i livsfare; eller hans langvarige bestevenn, mafiabossen Shawn Maguire, som etter døden til hans egen sønn nå ønsker hevn på Mike.
Beijing Nanyuan lufthavn

Beijing Nanyuan lufthavn (IATA: NAY, ICAO: ZBNY) (kinesisk: 北京南苑机场, pinyin: Běijīng Nányuàn jīchǎng) er en flyplass i Beijing, Folkerepublikken Kina. Den erv landets eldste flyplass, fra 1910.
Flyplassen er primært til militær bruk, men har også en terminal som kan betjene opptil 1,2 millioner passasjerer i året og huser China United Airlines. All Nippon Airways har uttrykt ønske om å ha chartertrafikk hit fra Tokyo-Haneda under Sommer-OL 2008.
Karin Ingmarsdatter

Om filmen

Filmen er basert på Selma Lagerlöfs roman Jerusalem der man har filmet tredje og fjerde kapitelen. Filmen er en fortsettelse av Victor Sjöströms film Ingmarssønnerne fra 1919. Det var meningen at Victor Sjöström også skulle regissere fortsettelsen, men mottakelsen av filmen var så lite entusiastisk at besluttet ikke å regissere flere deler av historien. Den siste delen, Fædrenes jord, ble tilslutt regissert av Gustaf Molander i 1925.
Byfjorden (Tønsberg)

Byfjorden er en fjord i Tønsberg kommune i Vestfold. Den er den inneste delen av Tønsbergfjorden, som igjen er en sidefjord i Oslofjorden, og går mellom Kanalen i Tønsberg, Tønsberghus og Jarlsberg travbane. Innerst i fjorden ligger Ilene våtmarksområde og naturreservat, etablert i 1985. Ved kanalen ligger Kanalbrua, ei vippebru for biltrafikk åpnet 1957, og i Ollebukta er det småbåthavn. Mellom restaurantene, mediehuset og gjestehavna på brygga i byen og Kaldnes på Nøtterøy-sida, går Kaldnes bro, ei gangbru som åpnet i 2005. På området etter Kaldnes Mekaniske Verksted, et skipsverft i drift fra 1899 til 1984, er det reist høye bygg med leiligheter.
Salcedo (Eastern Samar)

Salcedo er en kommune i provinsen Eastern Samar på Filippinene. Under folketellingen i 2000 kom man til et befolkningstall på 16 971 i 3 452 husstander.
Ving modellflyklubb

Ving modellflyklubb (Vingmfk) er en klubb for barn og voksne som liker å holde på med modellfly. Noen er nybegynnere, mens andre andre flyr systematisk for å trene til NM. Felles for alle er at de har det trivelig. Stemningen på stripa preges av hjelpsomhet og trivelig prat over en kopp kaffe. En tur på stripa med er en fin pause i en ellers hektisk hverdag. På stripa holder vi på med mange forskjellige typer modellfly og helikopter.

Historie

Klubben ble stiftet i 1970. Det første årene fløy man etter at kornet var slått om høsten og om vinteren. 
Senere ble det etablert en fast flyplass som kan brukes hele året. I starten ble det brukt fly med motorer 
som gikk på fuel. En blanding av Nitrometan, Metanol og olje. De fleste av klubbens medlemmer fly nå med elektro. Klubben har ca. 50 medlemmer (2009).

Flyplass

Klubben har flyplass ved Vettre skole i Asker kommune.Stripa er en 40x80 meter gress bane. Om sommeren klipper vi gresset 2-3 ganger i uka. Maksimal støy på fly er 75dba på 10 meters avstand.

Opplæring

Klubben har et eget skolefly som brukes til opplæring av nye medlemmer. Flyet kontrolleres av to radioer. 
Instruktøren kan ta over kontrollen når det er nødvendig. Dette gjør opplæringen trygg og effektiv.
Lillehammer Vandrerhjem Stasjonen

Lillehammer Vandrerhjem Stasjonen er et vandrerhjem som ligger i stasjonsbygningen på i Lillehammer stasjon i Oppland.
Vandrerhjemmet er medlem i Hostelling International og ble i 2007 stemt frem til ett av de ti beste tilknyttet organisasjonen.
Det første vandrerhjemmet i Lillehammer kom i 1932 og lå i «Speiderhuset» og deretter på høyskolen. I 1946 ble det flyttet til Stampesletta. I forbindelse med vinter-OL i 1994 ble det flyttet til sin nåværende plassering.
Bjørn Maars Johnsen

Rosenborg

24. august 2019 ble han lånt ut til Rosenborg fra AZ Alkmaar. Lånet gjelder ut sesongen 2019.
Den 1. september 2019 fikk han sin Eliteserie-debut for Rosenborg mot Vålerenga. Han scoret sine to første mål i Eliteserien 14. september 2019 i Rosenborgs hjemmekamp mot Lillestrøm.

Landslaget

30. mai 2017 ble han tatt ut i sin første landslagstropp for Norge i kampene mot Tsjekkia (10. juni) og Sverige (13. juni).
10. juni 2017 fikk han sin første landskamp for Norge mot Tsjekkia.
2. juni 2018 scoret han sitt første landslagsmål for Norge mot Island.
Leptinopterus elegans

Utseende

En nokså liten (hannen ca. 20 millimeter), avlang, matt rødbrun hjortebille. Hannenes kjever er forlengede, kraftige og krumme, uten store tenner. Hodet er firkantet, med en bred, U-formet innbuktning foran. Antennene er forholdsvis lange, ytterst med en liten, tre-leddet vifte. Pronotum er rektangulært, innsnevret ved roten.
Som vanlig hos hjortebiller er hunnene mindre og mangler hannenes forlengede kjever.

Levevis

Larvene utvikler seg i råtne trestammer.

Utbredelse

Arten lever i Brasil.
Jaguarundi

Beskrivelse

Jaguarundi er trolig i forholdsvis nær slekt med puma, men altså ikke så nær som man tidligere trodde. Den er heller ikke i særlig nær slekt med andre småkatter på det amerikanske kontinentet. Tilnavnet oterkatt har jaguarundien fått fordi den ligner mye på en oter.
Den har et nærmest perfekt rundt hode, små semirunde ører, og et butt snuteparti. Pupillene er runde, som hos store kattedyr. Den veier normalt omkring 4-9 kg og har en kroppslengde på ca. 55-77 cm. I tillegg kommer en lang, slank hale, som gjerne utgjør omkring 45-55 cm. Den lange kroppen er utstyrt med fire korte, men kraftige ben.
Den korte, tette pelsen er normalt enten mørk grålig eller rødbrun. Arten er blant de få kattedyr hvor pelsen er helt uten flekker og markeringer. De rødbrune eksemplarere kalles jaguarundi, mens de mørk grå gjerne kalles eyra. Innfødte bruker ofte betegnelsen eyra om begge variantene. På grunn av de to distinkte fargevariantene trodde man lenge at det fantes to separate arter av dette dyret, men så er ikke tilfellet.

Evolusjon

Ny forskning har avdekket at jaguarundien tilhører samme slekt som pumaen. Disse kattene har trolig et felles opphav med gepard.

Utbredelse og habitat

Jaguarundi er utbredt fra det sørlige Texas i USA, via kysten av Mexico og hele Mellom-Amerika, sør til det nordvestre Argentina, Peru, og Paraguay i Sør-Amerika.
Jaguarundien trives i lavereliggende områder, med sumplandskap, savanne, skoger og krattskog. Så langt det er mulig vil den søke å unngå åpent jordbruksareal og beitemark. Den finnes og i Amazonasregnskogen, men den er langt mer  sjelden i slike strøk. Den er også svært sjelden å finne i høyder over 2 000 moh.

Atferd

Jaguarundien jakter på dagtid, i motsetninger til de fleste andre kattedyr. Den spiser i hovedsak fugler, gnagere, haredyr, krypdyr, virvelløse dyr og litt frukt. Den vil jakte på bufefugl om anledningen byr seg, og om den blir jaget kan den være svært hurtig.
Jaguarundien er relativt lett å temme, noe de innfødte i Sør-Amerika har benyttet seg av gjennom århundrer. Den er en effektiv jeger som holder bestanden av skadedyr nede i landsbyene. Jaguarundien etablerer store territorier. Hannens territorium kan være opp mot 88-100 km² stort, mens hunnen er ca. 13-20 km². Innenfor territoriet forflytter de seg nærmest konstant, og blir sjelden særlig lenge på et sted. Mest aktive er de i grålysningen og skumringen. Jaguarundien er helst terrestrial, men det er kjent at den kan klatre i trær. Man tror at denne katten er solitær som voksen, men både par og mindre grupper har blitt observert.
Jaguarundien har ikke en bestemt paringstid, men kan formere seg året rundt. Paringer er imidlertid mest vanlig i perioden september-november. Hunnen føder 2-4 unger i løpet av ca. 10 ukers drektighet. ungene vokseer hurtig og har forlatt mora før de blir to år gamle.
Hansen Nunatak

Hansen Nunatak er en markante bikubeformen nunatak, 965 moh, nær enden av Reevesbreen, som ligger oppom midten av isbreen rundt 3 nautiske mil nordøst for Mount Larsen og 3 nautiske mil nordvest for Teall Nunatak i Victoria Land i Antarktis. Den ble oppdaget av Discovery-ekspedisjonen i 1901–04. Området ble grundigere utforsket av Nimrod-ekspedisjonen,1907–09, som navngav fjellet.
Irene McKinney

Biografi

McKinney ble født i Belington i Vest-Virginia og fikk en B.A. i engelsk litteratur fra West Virginia Wesleyan College, i tillegg til en M.A. fra West Virginia University og hennes PhD i engelsk litteratur fra University of Utah. Hun var en protesjé av og redaktør for Louise McNeill, et forhold som bidro til å forme hennes engasjement for realistisk forfatterskap.
Hun døde av kreft i familiehjemmet i Barbour County i en alder av 72 år.
Slettebakken skole

Historikk

Skolen ble gradvis bygget ut i årene 1955-57, men var allerede fra starten av sterkt overbefolket. I rekordåret 1965 hadde skolen 53 lærere og 1 350 elever fordelt på 55 klasser og 20 klasserom.

Elever

Slettebakken skole har skoleåret 2009/10 ca. 300 elever. Elevene tilhører basisgrupper. Alle har sin kontaktlærer som holder kontakten med hjemmet.
Skolen satser de nærmeste årene på å gi elevene et godt skolemiljø. En ønsker å fremme lesing og skriving, matematikk, fysisk fostring og et godt samarbeid med hjemmene.

Gymnastikksalen

Skolen har egen gymnastikksal. Den benyttes av skolen og ISB. Idrettsseksjonen benytter den på kveldstid.

Administrasjonsbygget

I dette bygget er skolens administrasjon i første etasje. Rådgiver har også sitt kontor i tilknytning til skolens administrasjon. I tillegg er det to konferanserom og et personalrom.
Sør-Rhodesia

Sør-Rhodesia (engelsk Southern Rhodesia) var navnet på den britiske kolonien beliggende nord for Limpopo og Union of South Africa, kjent i dag som Zimbabwe.

Rhodesia-navnets opprinnelse

Området ble opprinnelig referert til som «South Zambezia», og i 1895 begynte man å bruke navnet «Rhodesia». «Southern» begynte man å bruke i 1901 og man sluttet offisielt å bruke dette i 1964 og Rhodesia ble landets navn frem til opprettelsen av Zimbabwe Rhodesia i 1979.
Landet ble oppkalt etter Cecil Rhodes, den britiske imperiebyggeren som var en av de viktigste personene i britenes ekspansjon inn i det sydlige Afrika. Han oppnådde blant annet mineralrettigheter i 1888 i avtalene Rudd Concession og Moffat Treaty undertegnet av kong Lobengula over Ndebele.

Juridiske aspekter ved navnet fra 1964

Den 7. oktober 1964 annonserte den sørrhodesiske regjeringen at når Nord-Rhodesia oppnådde uavhengighet som Zambia, ville de bli kjent som den rhodesiske regjeringen og at kolonien heretter skulle være kjent som Rhodesia.
Navneskiftet ble aldri offisielt godkjent, allikevel ble Rhodesia det som ble brukt av alle.
Suvarnabhumi lufthavn

Ankomstskatt

Fra 1. februar 2007 ble det inkludert en 700 Baht ankomstskatt i billettprisen for passasjerer som lander i Thailand.
Bøyemoment

Bøyemoment (engelsk: bending moment) er en naturlig reaksjon i en bjelke når en ekstern kraft påføres og forårsaker elementet å bøye seg .
Bøyemomentet brukes sammen med motstandsmoment til å beregne bøyespenningen i bjelken.
Påført bøyemoment sier ingenting om materialegenskapene til bjelken.
=Bøyespenning(N/mm² )
M = Bøyemoment(kN)
W= Motstandsmoment(cm³)
2. januar

Navnedag

Dagfinn, Dagfrid
Waiting for a Wonder

Waiting for a Wonder er et musikkalbum med The Scarecrows, utgitt i 1995. Dette er countrybandets debutalbum.
Wujin

Wujin (kinesisk: 武进区; pinyin: Wǔjìn Qū) er et bydistrikt i byprefekturet Changzhou i provinsen Jiangsu i Folkerepublikken Kina.
Befolkningen i 1999 var på 1 199 704 innbyggere.